Tere,

Teavitame, et ettekirjutused on meie poolt järjepidevalt täitmisel lähtuvalt korteriühistu finantsvõimekusest, mille aluseks on elanike reaalne toimetulekuvõime Eestis viimastel aastatel toimunud järsult kõrge inflatsiooni raames.

Tänu üldkoosolekul läbi suurte raskuste hääletatud remondifondi kuumakse määra koefitsiendi tõstmisele oleme lisaks ülejäänud ettekirjutuspunktide täitmisele suutnud paigaldada kilbiruumile uue EI60 ukse ja kõikidele hoone korrustele kogu trepikojas uued EI30 evakuatsiooni uksed. Vastavad aktid manuses.

Käesolevaks aastaks on meil juba eelnevalt ära tellitud liftihalli ja 1. korruse koridori kahepoolsete, erimõõdus EI30 uste valmistamine koos paigaldusega veebruarikuuks, millele järgneb sellel aastal kõikide korruste koridoride ja liftišahti esiste ruumide vahele erimõõdus EI30 kahepoolsete uste valmistamise ja paigalduse tellimine. Peale antud tellimuste täitmisi on meil võimalik võtta 2025 aasta majanduskavasse ettekirjutise p.8 täitmise alustamine.

Arvestama peab, et meie majas elab palju pensionäre, kes üldisest suurest hinnatõusust põhjustatud maksevõime vähenemisega on kõige haavatavam ja maksejõuetum ühiskonnagrupp ning kelle maksevõimekuse limiit on seetõttu oluliselt piiratud.

Kuna ainuüksi ettekirjutise p.7 ja p.8 täitmiseks on kokku vaja rahalisi vahendeid mitme majandusaasta remondifondi jagu(summad on kuuekohalised) ja samal ajal on meie korteriühistul ka muid ettetulevaid jooksvaid remondikulutusi, siis kiirema ohutuse paremaks muutmise eesmärgil, oleme väga huvitatud kasutamaks Tallinna linna poolt pakutavaid tuleohutustoetuseid. Vt. <https://www.tallinn.ee/et/teenused/tuleohutustoetus>

, mis on ette nähtud Päästeameti ettekirjutiste täitmiste osaliseks kompenseerimiseks. Seetõttu soovime Teilt abi ja koostööd antud võimaluse kasutamise lahendamisel.

Kuna vastavate finantstoetuste üks tingimustest on ettekirjutise tähtaja kehtivus, siis palume Teil leida võimalus selle tingimuse täitmiseks.

Näitena saame tuua meie elamust aasta varem ehitatud täpselt analoogse meie naabruses asuva tornmaja, Ehitajate tee 13, korteriühistu näol, kellele on Päästeameti poolt väljastatud täpselt samasisulised p.7 ja p.8 ettekirjutised, mille alusel nad saavad iga kord konkreetse ettekirjutuspunkti täitmise järgselt Tallinna linnalt iga-aastaselt 10 000€ suuruses tuleohutustoetust. Vt. Lisastud Tallinna uudiste videolink: <https://www.youtube.com/watch?v=x52a1VAAKcg>

Palume Teil Päästeametis välja selgitada kuidas selline koostöö korraldus Päästeameti poolt korteriühistuga Ehitajate tee 13 võimalik on ja anda meile teada, mida on meie korteriühistu poolt vaja teha, et saaksime p.7 ja p.8 ettekirjutiste täitmiseks kasutada samasid Tallinna linna poolt ette nähtud toetuseid nii käesoleval aastal kui ka järgnevatel aastatel.

Seoses sellega oleme vajadusel valmis Teiega kohtuma, et arutada ja täpsustada antud küsimuse lahendamisvõimalusi üksikasjalikumalt.

Teie mõistvale suhtumisele lootes